
На основу члана 63. Закона о јавним набавкама („Службени гласник РС“ број 124/2012,14/2015, 68/2015), наручилац, Дом за старе и пензионере доноси следећу,

ИЗМЕНУ И ДОПУНУ КОНКУРСНЕ ДОКУМЕНТАЦИЈЕ ЗА ЈАВНУ НАБАВКУ МАЛЕ ВРЕДНОСТИ ДОБАРА- БРОЈ 1.1.2.
МАTEРИЈАЛ ЗА ОДРЖАВАЊЕ ХИГИЈЕНЕ И ПРОСТОРА
Meњају се следеће тачке конкурсне документације и гласе:
IV   УСЛОВИ ЗА УЧЕШЋЕ У ПОСТУПКУ ЈАВНЕ НАБАВКЕ ИЗ ЧЛ. 75. И 76. ЗАКОНА И УПУТСТВО КАКО СЕ ДОКАЗУЈЕ ИСПУЊЕНОСТ ТИХ УСЛОВА 
1. УСЛОВИ ЗА УЧЕШЋЕ У ПОСТУПКУ ЈАВНЕ НАБАВКЕ ИЗ ЧЛ. 75. И 76. ЗАКОНА

1.2.2.Да понуђач располаже неопходним финансијским капацитетом (извештај о бонитету  за 2014, 2015 и 2016, евентуално се могу приложити Биланс стања и биланс успеха за 2016. годину уколико из објективних разлога понуђач није у могућности да достави  извештај о бонитету)

2.УПУТСТВО КАКО СЕ ДОКАЗУЈЕ ИСПУЊЕНОСТ УСЛОВА
Испуњеност обавезних услова за учешће у поступку предметне јавне набавке, у складу са чланом 77. став 4. Закона, понуђач доказује достављањем Изјаве, којом под пуном материјалном и кривичном одговорношћу потврђује да испуњава услове за учешће у поступку јавне набавке из чл. 75.  Закона, дефинисане овом конкурсном документацијом.

Изјава мора да буде потписана од стране овлашћеног лица понуђача и оверена печатом. Уколико Изјаву потписује лице које није уписано у регистар као лице овлашћено за заступање, потребно је уз понуду доставити овлашћење за потписивање.
Уколико понуду подноси група понуђача, Изјава мора бити потписана од стране овлашћеног лица сваког понуђача из групе понуђача и оверена печатом. 
Уколико понуђач подноси понуду са подизвођачем, понуђач је дужан да достави Изјаву подизвођача, потписану од стране овлашћеног лица подизвођача и оверену печатом. 
Наручилац може пре доношења одлуке о додели уговора да тражи од понуђача, чија је понуда оцењена као најповољнија, да достави на увид оригинал или оверену копију свих или појединих доказа о испуњености услова.
Ако понуђач у остављеном примереном року, који не може бити краћи од 3 (три) дана, не достави на увид оригинал или оверену копију тражених доказа, наручилац ће његову понуду одбити као неприхватљиву.
Понуђач није дужан да доставља на увид доказе који су јавно доступни на интернет страницама надлежних органа.
Понуђач је дужан да без одлагања писмено обавести наручиоца о било којој промени у вези са испуњеношћу услова из поступка јавне набавке, која наступи до доношења одлуке, односно закључења уговора, односно током важења уговора о јавној набавци и да је документује на прописани начин.
Испуњеност додатних услова за учешће у поступку предметне јавне набавке у складу са чланом 76. Закона се доказује достављанем неопходне документације, наведене у глави IV, став 1.2., који регулише испуњавање додатних услова.
	Напомена:
	Лице уписано у регистар понуђача није дужно да приликом подношења понуде доказује испуњеност обавезних услова.


V  УПУТСТВО ПОНУЂАЧИМА КАКО ДА САЧИНЕ ПОНУДУ 
1. ПОДАЦИ О ЈЕЗИКУ НА КОЈЕМ ПОНУДА МОРА ДА БУДЕ САСТАВЉЕНА

Понуђач подноси понуду на српском језику. Сви обрасци, изјаве и документи који се достављају уз понуду морају бити на српском језику. Уколико су документи изворно на страном језику, морају бити преведени на српски језик од стране овлашћеног судског тумача.
2. НАЧИН НА КОЈИ ПОНУДА МОРА ДА БУДЕ САЧИЊЕНА 
Понуђач понуду подноси непосредно или путем поште у затвореној коверти или кутији, затворену на начин да се приликом отварања понуда може са сигурношћу утврдити да се први пут отвара. 

На полеђини коверте или на кутији навести назив и адресу понуђача. 

У случају да понуду подноси група понуђача, на коверти је потребно назначити да се ради о групи понуђача и навести називе и адресу свих учесника у заједничкој понуди.

Понуду доставити на адресу: Дом за старе и пензионере, ЈНА број 105, 24435 МОЛ, са назнаком: ,,Понуда за јавну набавку мале вредности добара 1.1.2.  МАТЕРИЈАЛ ЗА ОДРЖАВАЊЕ ХИГИЈЕНЕ И ПРОСТОРА - НЕ ОТВАРАТИ”. Понуда се сматра благовременом уколико је примљена од стране наручиоца до 28.02.2017.године до 09,00 часова. 

Наручилац ће, по пријему одређене понуде, на коверти, односно кутији у којој се понуда налази, обележити време пријема и евидентирати број и датум понуде према редоследу приспећа. Уколико је понуда достављена непосредно наручулац ће понуђачу предати потврду пријема понуде. У потврди о пријему наручилац ће навести датум и сат пријема понуде. 

Понуда коју наручилац није примио у року одређеном за подношење понуда, односно која је примљена по истеку дана и сата до којег се могу понуде подносити, сматраће се неблаговременом.
Понуда мора да садржи:

Садржину понуде чине поред Обрасца понуде и сви остали докази о испуњености услова из члана 75. и 76. Закона о јавним набавкама, предвиђени члaном 77. овог закона, који су наведени у конкурсној документацији, као и сви тражени прилози и изјаве на начин предвиђен следећим ставом ове тачке:
1. Све доказе о испуњености додатних услова за учешће у поступку јавне набавке

-копија потврде о здравственој исправности за све производе који представљају средства за             дезинфекцију и чишћење

- извештај о бонитету за 2014,2015 и 2016 годину (евентуално се могу приложити Биланс стања и биланс успеха за 2016. годину уколико из објективних разлога понуђач није у могућности да достави  извештај о бонитету)

- потврда о регистрацији за доставно возило
Комплетна конкурсна документација са свим изменама и допунама, биће постављена на сајту Наручиоца www.dommol.org.rs

С поштовањем,
                                                                                                                         Председник комисије

           Сунчица Шујдовић с.р.

